Værst gik det for Aalborg DH der skulle vinde kampen ude mod FIF for at sikre sig pladsen i slutspillet: FIF vandt knebent 19-18, og det betyder, at ADH nu er i overhængende fare for endnu en gang at misse slutspillet. Aalborg Håndbold tabte ligeledes knebent ude til Nordsjælland 26-25 - og ifølge stregspiller Jakob Bagersted kan det betyde et farvel til 5. pladsen: - Vi var der bare ikke, og det er pisse ærgeligt, når man sidder bagefter og føler, at de to point kunne have lunet gevaldigt. Det kunne jo have givet spænding inden de sidste to kampe, om hvem der skulle have den femteplads, sagde stregspilleren efter kampen til nordjyske.dk. Som det eneste hold lykkedes det for Mors-Thy at få point med fra deres kamp: de mødte SønderjyskE ude. Kampen endte 28-28, men Mors-Thy var ad flere omgange foran med op til tre mål.

Opsummering:
Samtlige nordjyske hold i de bedste rækker var i kamp lørdag. Men det blev ikke til nogen nordjyske sejre.